**Hanna-Barbera Productions, Inc.** (sinxelamente coñecido como **Hanna-Barbera** e tamén referido como **H-B Enterprises**, **H-B Production Company** e **Hanna-Barbera Cartoons, Inc.**) foi un estudio de animación estadounidense que serviu como unha división de Warner Bros. Animation. A compañía foi fundada en 1957 polos directores de Metro-Goldwyn-Mayer, William Hanna e Joseph Barbera, como *H-B Enterprises*, coa cal dedicáronse á produción de comerciais de televisión. Despois de que MGM pechara o seu estudio de animación en 1957, H-B Enterprises converteuse no traballo de tempo completo de Hanna e Barbera. Ambos comezaron a producir debuxos animados como *The Ruff & Reddy Show* e *The Huckleberry Hound Show*. Para os anos 1960, agora chamada *Hanna-Barbera Productions*, a compañía convertíase na produtora líder de animación.

Aínda que foi criticado polas súas limitadas técnicas de animación, Hanna-Barbera produciu exitosas series como *Os Picapedra*, *Os Supersónicos*, *Huckleberry Hound*, *O oso Yogi*, *Jonny Quest* e *Scooby-Doo*, os cales convertéronse en iconas da cultura popular estadounidense. Hanna e Barbera conseguiron conxuntamente sete Premios Oscar, un Premio Governors, oito Premios Emmy, un Globo de Ouro e unha estrela no Paseo da Fama de Hollywood e tamén foi incluído no Television Hall of Fame en 1993.

No 1992, a compañía foi comprada por Turner Broadcasting, co obxectivo de usar os preto de 300 debuxos animados do estudio para a súa nova canle de televisión por cable chamada Cartoon Network. Rebautizado como *H-B Production Company* no 1993, e *Hanna-Barbera Cartoons* no 1994, o estudio continuou sen o continuo apoio de William Hanna ou Joseph Barbera, quen estaban retirados pero aínda se mantiñan como cabezas do estudio.

A finais dos anos 1990, Turner ordenou a Hanna-Barbera crear novas series animadas para Cartoon Network. En 1997, Time Warner, os actuais donos do imperio Hanna-Barbera, pecharon o estudio localizado en Cahuenga Boulevard en Hollywood e trasladaron ós empregados a Warner Bros. en Burbank. Coa morte de Hanna no 2001, Hanna-Barbera estivo absorto en Warner Bros. Animation, e Cartoon Network Studios asumiu a produción das series de Cartoon Network. O nome Hanna-Barbera é utilizado hoxe en día só para promocionar series "clásicas", como *Os Picapedra* e *Scooby-Doo*.

Historia
--------

### Os comezos de Hanna-Barbera

William Hanna e Joseph Barbera traballaron xuntos por primeira vez no estudio de animación de Metro-Goldwyn-Mayer no 1939. O seu primeiro proxecto como directores foi un debuxo animado titulado *Puss Gets the Boot* (1940), que serviu como a primeira aparición das personaxes Tom e Jerry. Hanna e Barbera foron os directores das curtas durante 20 anos, con Hanna como supervisor da animación e Barbera ó cargo das historias e da preprodución.

Hanna, Barbera, e o director de MGM George Sidney, formaron H-B Enterprises no 1944 mentres seguían traballando para o estudio, e usaron a outra compañía para traballar en proxectos complementarios, incluíndo comerciais de televisión e os créditos orixinais de *I Love Lucy*.

Despois dunha racha de galardóns na que Hanna e Barbera gañaron oito premios Óscar, MGM pechou o seu estudio de animación no 1957, cando sentiron que tiñan o número necesario de curtas para reestrear. Hanna e Barbera contrataron á maioría dos empregados de MGM para H-B Enterprises, que se converteu nunha compañía completa no 1957. O estudio decidiu especializarse na animación para televisión, e a súa primeira serie foi *The Ruff & Reddy Show*, que se estreou na NBC en decembro de 1957. Para obter presuposto e producir os seus debuxos animados, Hanna-Barbera fixo un trato coa división televisiva Screen Gems de Columbia Pictures onde recibirían capital a cambio dos dereitos de distribución.

No 1959, H-B Enterprises foi renomeada como *Hanna-Barbera Productions*, e converteuse nun líder dentro da produción de animación para televisión. Aínda que foi criticado polas súas limitadas técnicas de animación, Hanna-Barbera produciu exitosas series que foron emitidas durante as mañas das fins de semana pola televisión. O estudio tamén produciu un par de proxectos para Columbia Pictures, incluíndo *Loopy De Loop*, unha serie de curtametraxes e algúns filmes baseados na súas series animadas.

A compañía nunca tivo un edificio propio ata o 1963, cando Hanna-Barbera Studios se mudou ó 3400 do Cahuenga Blvd. no West Hollywood, California. A unión Columbia/Hanna-Barbera durou ata o 1967, cando Hanna e Barbera venderon o estudio a Taft Broadcasting mantendo os seus postos neste.

Entre 1969 e 1983 aproximadamente, Hanna-Barbera Productions foi o estudo de animación para televisión máis exitoso do mundo, dedicado especialmente á creación de series para os sábados pola maña. Os ingresos da compañía diminuíron cando os horarios da tarde se volveron máis populares no ámbito dos debuxos animados.

### Debuxos animados para a televisión

Hanna-Barbera foi o primeiro estudo de animación en crear exitosamente debuxos animados para a televisión; ata entón, estes eran só retransmisións de curtas animadas do cine. Outro traballo de Hanna-Barbera inclúe as curtametraxes *Loopy De Loop* para Columbia Pictures entre 1959 e 1965; e os créditos da serie *Bewitched* de ABC e Screen Gems. Logo, H-B usaría algúns personaxes de *Bewitched* como estrelas invitadas nos *Picapedra*.

Moitas das series animadas de Hanna-Barbera foron producidas para as horas de maior audiencia, e continuaron facendo isto ata comezo dos anos 1970. Debuxos animados como *The Huckleberry Hound Show* (e o seu spin-off, *The Yogi Bear Show*), *Tiro Loco McGraw*, *Don Gato*, *Jonny Quest*, *Os Supersónicos*, e especialmente *Os Picapedra* foron emitidos orixinalmente no horario principal, competindo con comedias, dramas e programas de concurso.

*Os Picapedra* converteuse nun exitoso show. O episodio "The Blessed Event", estreado o 22 de febreiro de 1963 e no que se mostraba o nacemento de Pebbles, foi o episodio de maior audiencia na historia do programa, igualando ó episodio de nacemento de *I Love Lucy*. Pero o estudio de Hanna-Barbera triunfou no mercado principalmente por transmitir os seus debuxos animados os sábados na mañá, e o seu éxito durou aproximadamente trinta anos.

Durante os anos 1970, a maioría dos debuxos animados estadounidenses eran producidos polo estudio, tendo só como competencia a Filmation e DePatie-Freleng Enterprises, e ocasionalmente especiais animados de Rankin/Bass, Chuck Jones, e *Peanuts* de Bill Meléndez.

### Calidade

O estudio Hanna-Barbera foi acusado por contribuír empeorando a calidade da animación televisiva entre os anos 1960 e 1980. Isto é debido a que foi un dos primeiros estudios de animación para a televisión e os presupostos no eran suficientes. O prexuízo ós debuxos animados como un produto só para nenos fíxoos impopulares entre os executivos. Por exemplo, un episodio de 22 minutos (30 cos comerciais) de *Josie and the Pussycats* no 1970 tiña un presuposto aproximado de 45.000 dólares, equivalente a unha curtametraxe de 8 minutos de *Tom e Jerry* a principios dos anos 1940. Estas limitacións no presuposto tiveron que ser combatidas con novas técnicas.

Hanna-Barbera introduciu a animación limitada, popularizada pola UPA, na súa serie de televisión *The Ruff & Reddy Show* como un método para reducir o custo de produción. Isto supuxo unha redución na calidade da animación. A solución do estudio para enfrontar as críticas foi crear películas de maior calidade cas series orixinais (*Hey There, It's Yogi Bear!* en 1964, *The man called Flinstone* en 1966, e *Jetsons: The Movie* en 1990) e adaptacións doutros materiais (*Charlotte's Web* en 1973 e *Heidi's Song* en 1982).

A animación alcanzou o seu punto máis baixo a mediados dos anos 1970, aínda cando a audiencia dos sábados era boa. A antiga atención polo guión e os diálogos perdeuse case por completo no 1973, debido a que a produción do estudo crecera ata tal punto que a calidade das historias foi deixada de lado. Durante este tempo, a maioría dos programas caeu na repetición dunha fórmula que funcionara ben (*Os Picapedra*, *Scooby-Doo*, ou os *Súper Amigos*). Varias técnicas convertéronse en iconas de Hanna-Barbera, como momentos no que os personaxes so eran mostrados cun primeiro plano ó falar, e accidentes ou calamidades que ocorrían pero non eran mostrados. Esta era da animación de H-B é un frecuente motivo de burla en Adult Swim (especialmente en *Space Ghost Coast to Coast* e *Harvey Birdman, Attorney at Law*) e en moitos segmentos de *"TV Funhouse"* (*Saturday Night Live*) de Robert Smigel.

### Subida e descenso

A área da animación cambiou durante os anos 1980, debido á nova competencia que consistía en series animadas baseadas en exitosos xoguetes e figuras de acción, como no caso de *He-Man and the Masters of the Universe* de Filmation e *Thundercats* de Rankin/Bass. O estudo Hanna-Barbera foi deixado de lado a medida que o novo estilo de animación tomaba as canles de televisión dos 80 e 90.

Ó longo dos anos 1980, Hanna-Barbera fixo programas familiares como *Os Pitufos*, *Los Snorkels*, *Pac-Man*, *The Dukes of Hazzard*, *Shirt Tales*, *Happy Days*, *Laverne & Shirley*, *Mork & Mindy* e *Challenge of the GoBots*, ademais produciu varios especiais de fin de semana para ABC. Algunhas da súas series foron producidas no seu estudio localizado en Australia (debido a un contrato con Southern Star Entertainment), como *Incredible Crew*, *Wildfire*, *Berenstain Bears*, *Teen Wolf* e *CBS Storybreak*.
H-B tamén se aliou con Ruby-Spears Productions, que foi fundado no 1977 polos empregados de H-B Joe Ruby e Ken Spears. Taft Broadcasting, socio de H-B, mercou Ruby-Spears de Filmways no 1981, e Ruby-Spears adoitaba unir a súa produción coa de Hanna-Barbera.

H-B tivo un hábito de facer versións infantís das súas series nos anos 1980, como *A pantera rosa e o seus fillos*, *Os pequenos Picapedra*, *Popeye e o seu fillo*, e *A Pup Named Scooby-Doo*. No 1985, Hanna-Barbera lanzou 'The Funtastic World of Hanna-Barbera*, un programa que mostraba novas versións de series como* O oso Yogui*,* Jonny Quest*,* Os snorkels *e* Ricky Ricón*, xunto a novos debuxos animados como* Galtar and the Golden Lance*,* Paw Paws*,* Fantastic Max *e* Midnight Patrol*. Ó ano seguinte, H-B produciu* Yogi's Great Escape*, o primeiro traballo do seu Hanna-Barbera Superstars 10, unha serie de 10 películas baseadas nos seus personaxes clásicos, esta serie tamén incluíu o crossover* The Jetsons Meet the Flintstones*.*

Durante este tempo, Hanna-Barbera e Ruby-Spears estiveron expostos ós problemas financeiros da súa compañía nai Taft Broadcasting, e trasladaron a produción, que antes se facía só internamente, a estudios en Taiwán, Filipinas, o Xapón e a Arxentina, onde os estudios Jaime Díaz realizaron algunhas animacións e unha gran cantidade de *layouts* para moitas das series de H-B, como Os Pitufos, Scooby-Doo, Os Superamigos, Wildfire, Galtar and the Golden Lance, Paw-Paws, Os Snorkels, Os Supersónicos etc. Hanna-Barbera foi acusada polas demandas dalgunhas canles de televisión, principalmente ABC, que insitía en repetir a mesma fórmula en *Scooby-Doo* varias veces; isto reprimía a creatividade, polo que varios escritores deixaron a compañía no 1989. Porén, responderon a un chamamento da Warner Bros. para resucitar o seu estilo de animación, con novas series como *Tiny Toon Adventures* e *Animaniacs*.

### O regreso

No 1990, o problema empeorou e a Taft Broadcasting, que cambiou o seu nome a "Great American Broadcasting" no 1987, caeu en bancarrota, e Hanna-Barbera e Ruby-Spears foron postos a venda. No 1992, Hanna-Barbera e gran parte dos traballos de Ruby-Spears foron adquiridos por Turner Broadcasting System.

O presidente de Turner, Scott Sassa, tivo a infrecuente idea de liderar o estudio decadente. Fred Seibert era un home coñecido na televisión por cable xa que creou as canles MTV e Nickelodeon, e recentemente fixera Nick-at-Nite, pero nunca traballara na produción de debuxos animados. Inmediatamente encheu o baleiro trala partida dalgúns dos seus empregados con novos animadores, escritores e produtores como Pat Ventura, Donovan Cook, Craig McCracken, Genndy Tartakovsky, Seth MacFarlane, David Feiss, Van Partible e Butch Hartman, á cabeza deles estaba Buzz Potamkin. No 1993, o estudio cambiou o seu nome a "H-B Productions Company", e ó ano seguinte cambiaríano novamente a '"Hanna-Barbera Cartoons, Inc."'

A comezos dos anos 1990, Hanna-Barbera creou series animadas como *Tom and Jerry Kids Show* (e o seu spin-off, *Droopy: Master Detective*) e *The New Adventures of Captain Planet* (unha secuela da serie orixinal de DiC/TBS Productions, *Capitán Planeta*), e tamén *Yo Yogi!*. Tamén incluíron programas que eran diferentes ós antigos, como *Wake, Rattle, and Roll*, *2 Stupid Dogs*, *SWAT Kats: The Radical Squadron* e *The Pirates of Dark Water*. A mediados dos anos 1990, Hanna-Barbera e Cartoon Network (que introduciu unha gran variedade de programas de Hanna-Barbera a un novo público) lanzaron a innovación de Seibert, *World Premiere Toons* (tamén coñecido como *What A Cartoon*), que mostraba novas curtametraxes con personaxes estables, esta idea cambiou para sempre o estudio.

Unha das primeiras series orixinais de Cartoon Network que emerxeron do proxecto *World Premiere Toons* foi *Dexter's Laboratory* creado por Genndy Tartakovsky. Outros programas foron *Johnny Bravo*, *Vaca e polo* e *The Powerpuff Girls*, as últimas en usar o famoso logo de H-B onde aparecía unha estrela (utilizado por primeira vez en 1979). H-B tamén produciu novos filmes protagonizados por Scooby-Doo (distribuídas por Warner Bros.) e unha nova serie de Jonny Quest, *The Real Adventures of Jonny Quest*.

Após a unión Turner Broadcasting e Time Warner en 1996, o conglomerado tiña dous estudios de animación na súa posesión. Aínda que tiñan o mesmo dono, Hanna-Barbera e Warner Bros. Animation operaron de maneira distinta ata 1998. En 1998, o edificio de Hanna-Barbera foi pechado e o estudio foi trasladado a Sherman Oaks, California.

### Cartoon Network Studios

A partir de 1998, o nome Hanna- Barbera comezou a desaparecer das novas series animadas producidas polo estudio, sendo substituído por Cartoon Network Studios. En 2001, Hanna-Barbera formou parte de Warner Bros. Animation e os novos proxectos foron manexados por Cartoon Network Studios.

Debuxos de Hanna-Barbera en galego
----------------------------------

A Televisión de Galicia fixo as dobraxes de moitos dos debuxos de Hanna-Barbera dende os anos 80. Contan coa súa versión en galego as series a seguir:

* Os Picapedra
* Os Supersónicos
* Tom e Jerry
* Don Gato
* A formiga atómica
* Os tolos do volante
* Os Pitufos
* Scooby-Doo

### Outros emitidos coa dobraxe hispana en Galiza

* Oso Yogi (*Yogi Bear*)
* Super Friends (*Os Superamigos*)
* Captain Caveman (*Capitán Caverna*)
* Wally Gator (*O lagarto Juancho*)
* CB Bears (*Os osos xeitosos*)
* Pixie, Dixie and Mr. Jinks (*Pixie e Dixie*)
* Magilla Gorilla (*Gorila Maguila*)
* Laff-a-lympics (*As olimpiadas da risa*)
* Lippy the Lion & Hardy Har Har (*Leonciño e Tristón*)
* The Flintstone Kids (*Os pequenos Picapedra*)
* Huckleberry Hound
* Fantastic Four (Hanna-Barbera) (*Os catro Fantásticos*)
* Popeye and Son
* Touché Turtle and Dum Dum (*A tartaruga D' Artagnan*)
* Squiddly Diddly (*O polbo torpe*)
* Birdman and the Galaxy Trio
* Winsome Witch (*A feiticeira parva*)
* Jabberjaw (*Quixadiño*)
* The Addams Family (Hanna-Barbera) (*A familia Addams*)
* Hong Kong Phooey
* Lucky Luke (serie de animación de 1984)
* Snorks (Os Snorkels)
* Jonny Quest
* Richei Rich (Hanna-Barbera)
* Dynomutt, Dog Wonder (*Dinamita, o can marabilla)*
* Peter Potamus
* Space ghost
* The Herculoids
* Josie and the Pussycats (Hanna-Barbera)
* Gozzilla (Hanna-Barbera)
* Wildfire (*Lume salvaxe*)
* Pac-Man (serie de televisión)
* Speed Buggy
* Frankenstein Jr.
* Foofur
* Swat kats
* Moby-Dick and Mighty Mightor

Notas
-----

1. ↑  Holz, Jo (2017). *Kids' TV Grows Up: The Path from Howdy Doody to SpongeBob*. Jefferson, NC: McFarland. pp. 81–85, 124–126. ISBN 978-1-4766-6874-1.
2. ↑  "William Hanna – Awards". allmovie. Consultado o 10 de xuño de 2016.
3. ↑  "Hanna-Barbera Sculpture Unveiled Animation Legends Honored in Hall of Fame Plaza". Emmys.com. 16 de marzo de 2005. Consultado o 10 de xuño de 2016.
4. ↑  "COMPANY NEWS; Hanna-Barbera Sale Is Weighed". *The New York Times* (en inglés). 20 de xullo de 1991. Consultado o 3 de maio de 2014.
5. ↑  Carter, Bill (19 de febreiro de 1992). "THE MEDIA BUSINESS; A New Life For Cartoons". *The New York Times* (en inglés). Consultado o 3 de maio de 2014.
6. ↑  Barbera 1994, p. 83–84.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Hanna-Barbera Modificar a ligazón no Wikidata*** |

### Bibliografía

* Barbera, Joseph (1994). *My Life in 'Toons: From Flatbush to Bedrock in Under a Century*. Atlanta, GA: Turner Publishing. ISBN 157-036042-1.
* Barrier, Michael (2003). *Hollywood Cartoons: American Animation in Its Golden Age*. Oxford University Press. ISBN 978-0-1980-2079-0.
* Burke, Timothy; Burke, Kevin (1998). *Saturday Morning Fever: Growing up with Cartoon Culture*. Nova York: St. Martin's Griffin. ISBN 0-312-16996-5.
* Hanna, William (1999). *A Cast of Friends*. Nova York: Da Capo Press. ISBN 0306-80917-6.
* Lawrence, Guy (2006). Yogi Bear's Nuggets: A Hanna-Barbera 45 Guide. Spectropop.com.
* Lehman, Christopher P. (2007). *American Animated Cartoons of the Vietnam Era: A Study of Social Commentary in Films and Television Programs, 1961–1973*. McFarland & Company. ISBN 978-0-7864-5142-5.

### Outros artigos

* Gorila Maguila
* Os Picapedra
* Oso Yogi
* Os Supersónicos
* Scooby-Doo
* Tom e Jerry
* Don Gato

### Ligazóns externas

* Sitio oficial de Hanna-Barbera en warnerbros.com *(en inglés)*
* Big Cartoon DataBase: Hanna-Barbera Studios *(en inglés)*

|  |  |
| --- | --- |
| Control de autoridades | 
* Wd: Q736464
* WorldCat
* VIAF: 145398068
* BMT: 91978
* BNF: 118764658
* EBID: ID
* IMDb: co0024579
* ISNI: 0000 0000 9812 9152
* LCCN: n50034032
* NKC: ko2003181150
* SUDOC: 026534304
* TESF: hanna-barbera

 |